CELEX: 32021D0331(02)
Language: et
Date: 2020-12-16 00:00:00
Title: Komisjoni otsus, 16. detsember 2020, millega antakse Euroopa Liidu tehingulogi põhihaldajale korraldus sisestada Saksamaa riikliku LHÜde eraldamise tabeli muudatused Euroopa Liidu tehingulogisse 2021/C 115/02

31.3.2021   
               
               
                  ET
               
               
                  Euroopa Liidu Teataja
               
               
                  C 115/12
               
            
         KOMISJONI OTSUS,
         16. detsember 2020,
         millega antakse Euroopa Liidu tehingulogi põhihaldajale korraldus sisestada Saksamaa riikliku LHÜde eraldamise tabeli muudatused Euroopa Liidu tehingulogisse
         (2021/C 115/02)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem ja muudetakse nõukogu direktiivi 96/61/EÜ, (1)
         
         võttes arvesse komisjoni 2. mai 2013. aasta määrust (EL) nr 389/2013, millega luuakse liidu register vastavalt Euroopa Parlamendi ja nõukogu direktiivile 2003/87/EÜ, Euroopa Parlamendi ja nõukogu otsustele nr 280/2004/EÜ ja nr 406/2009/EÜ ning tunnistatakse kehtetuks komisjoni määrused (EL) nr 920/2010 ja (EL) nr 1193/2011, (2) eriti selle artikli 52 lõike 2 teist lõiku,
         ning arvestades järgmist:
         
                     (1)
                  
                  
                     Komisjon võttis 27. aprillil 2011 vastu otsuse 2011/278/EL, (3) millega määratakse kindlaks kogu liitu hõlmavad üleminekueeskirjad direktiivi 2003/87/EÜ artikli 10a kohaste tasuta lubatud heitkoguse ühikute (edaspidi „LHÜd“) ühtlustatud eraldamiseks.
                  
               
                     (2)
                  
                  
                     Komisjon võttis 5. septembril 2013 vastu otsuse 2013/448/EL, (4) milles käsitletakse riiklikke rakendusmeetmeid kasvuhoonegaaside LHÜde tasuta eraldamiseks üleminekuperioodil 2013–2020.
                  
               
                     (3)
                  
                  
                     Otsusega 2014/9/EL (5) muutis komisjon otsuseid 2010/2/EL (6) ja 2011/278/EL seoses selliste sektorite ja allsektorite loeteluga, mille puhul kasvuhoonegaaside heite ülekandumise ohtu peetakse märkimisväärseks (kasvuhoonegaaside heite ülekandumise ohuga sektorite loetelu).
                  
               
                     (4)
                  
                  
                     Komisjon andis otsustega C(2013) 9281, (7) C(2014) 123, (8) C(2014) 674 (9) ja C(2014) 1167 (10) Euroopa Liidu tehingulogi põhihaldajale korralduse sisestada Euroopa Liidu tehingulogisse Belgia, Bulgaaria, Tšehhi, Taani, Saksamaa, Eesti, Iirimaa, Kreeka, Hispaania, Prantsusmaa, Horvaatia, Itaalia, Küprose, Läti, Leedu, Luksemburgi, Ungari, Madalmaade, Austria, Poola, Portugali, Rumeenia, Sloveenia, Slovakkia, Soome, Rootsi ja Ühendkuningriigi riiklikud LHÜde eraldamise tabelid ja läbivaadatud riiklikud LHÜde eraldamise tabelid.
                  
               
                     (5)
                  
                  
                     Otsusega C(2019) 4184 andis komisjon põhihaldajale korralduse muuta Saksamaa riiklikku LHÜde eraldamise tabelit pärast seda, kui oli saanud Saksamaa heitkogustega kauplemise ametilt teate käitise DE-210619 lisamise kohta. LHÜde tasuta eraldamise arvutamiseks esitatud andmed põhinesid aga ebaõigel soojusbilansil kasvuhoonegaaside heite ülekandumise ohuga ja kasvuhoonegaaside heite ülekandumise ohuta käitiseosade vahel, mille tulemusena oli eraldatud LHÜde kogus 1 876 võrra liiga väike. Seega teatas Saksamaa kooskõlas määruse (EL) nr 389/2013 artikli 52 lõike 2 esimese lõiguga komisjonile 5. oktoobri 2020. aasta kirjas oma riikliku LHÜde eraldamise tabeli muudatustest seoses käitisega DE-210619.
                  
               
                     (6)
                  
                  
                     Otsusega C(2019) 4184 andis komisjon põhihaldajale korralduse muuta Saksamaa riiklikku LHÜde eraldamise tabelit pärast seda, kui oli saanud Saksamaa heitkogustega kauplemise ametilt teate käitise DE-210620 lisamise kohta. LHÜde tasuta eraldamise arvutamiseks esitatud andmed põhinesid aga ebaõigel soojusbilansil kasvuhoonegaaside heite ülekandumise ohuga ja kasvuhoonegaaside heite ülekandumise ohuta käitiseosade vahel, mille tulemusena oli eraldatud LHÜde kogus 3 217 võrra liiga väike. Seega teatas Saksamaa kooskõlas määruse (EL) nr 389/2013 artikli 52 lõike 2 esimese lõiguga komisjonile 5. oktoobri 2020. aasta kirjas oma riikliku LHÜde eraldamise tabeli muudatustest seoses käitisega DE-210620.
                  
               
                     (7)
                  
                  
                     Komisjoni arvates on teatatud muudatused Saksamaa riiklikus LHÜde eraldamise tabelis kooskõlas direktiiviga 2003/87/EÜ ja otsusega 2011/278/EL. Seepärast tuleks anda Euroopa Liidu tehingulogi põhihaldajale korraldus sisestada need muudatused Euroopa Liidu tehingulogisse,
                  
               ON TEINUD JÄRGMISE OTSUSE:
         
            Ainus artikkel
            Euroopa Liidu tehingulogi põhihaldaja sisestab Saksamaa riikliku LHÜde eraldamise tabeli muudatused, mis on esitatud lisas.
         
         
            Brüssel, 16. detsember 2020
            
               
                  Komisjoni nimel
               
               
                  juhtiv asepresident
               
               Frans TIMMERMANS
            
         
         
            (1)  ELT L 275, 25.10.2003, lk 32.
         
            (2)  ELT L 122, 3.5.2013, lk 1.
         
            (3)  Komisjoni 27. aprilli 2011. aasta otsus 2011/278/EL, millega määratakse kindlaks kogu liitu hõlmavad üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste tasuta saastekvootide ühtlustatud eraldamiseks (ELT L 130, 17.5.2011, lk 1).
         
            (4)  Komisjoni 5. septembri 2013. aasta otsus 2013/448/EL, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ artikli 11 lõikega 3 (ELT L 240, 7.9.2013, lk 27).
         
            (5)  Komisjoni 18. detsembri 2013. aasta otsus 2014/9/EL, millega muudetakse otsuseid 2010/2/EL ja 2011/278/EL seoses selliste sektorite ja allsektoritega, mille puhul kasvuhoonegaaside heite ülekandumise ohtu peetakse märkimisväärseks (ELT L 9, 14.1.2014, lk 9).
         
            (6)  Komisjoni 24. detsembri 2009. aasta otsus 2010/2/EL, millega määratakse kindlaks vastavalt Euroopa Parlamendi ja nõukogu direktiivile 2003/87/EÜ selliste sektorite ja allsektorite loetelu, mille puhul kasvuhoonegaaside heite ülekandumise ohtu peetakse märkimisväärseks (ELT L 1, 5.1.2010, lk 10).
         
            (7)  Komisjoni 18. detsembri 2013. aasta otsus C(2013) 9281, millega antakse Euroopa Liidu tehingulogi põhihaldajale korraldus sisestada Euroopa Liidu tehingulogisse Austria, Kreeka, Iirimaa, Läti, Madalmaade, Portugali, Rootsi ja Ühendkuningriigi riiklikud LHÜde eraldamise tabelid.
         
            (8)  Komisjoni 17. jaanuari 2014. aasta otsus C(2014) 123, millega antakse Euroopa Liidu tehingulogi põhihaldajale korraldus sisestada Euroopa Liidu tehingulogisse Tšehhi Vabariigi, Taani, Prantsusmaa, Leedu, Ungari ja Slovakkia riiklikud LHÜde eraldamise tabelid.
         
            (9)  Komisjoni 12. veebruari 2014. aasta otsus C(2014) 674, millega antakse Euroopa Liidu tehingulogi põhihaldajale korraldus sisestada Euroopa Liidu tehingulogisse Belgia, Saksamaa, Eesti, Luksemburgi, Sloveenia ja Soome riiklikud LHÜde eraldamise tabelid.
         
            (10)  Komisjoni 26. veebruari 2014. aasta otsus C(2014) 1167, millega antakse Euroopa Liidu tehingulogi põhihaldajale korraldus sisestada Euroopa Liidu tehingulogisse Bulgaaria, Hispaania, Horvaatia, Itaalia, Küprose, Läti, Poola, Rumeenia ja Ühendkuningriigi riiklikud LHÜde eraldamise tabelid.
      
      
         
            LISA
            
               Muudatused riiklikus LHÜde eraldamise tabelis ajavahemikuks 2013–2020 vastavalt direktiivi 2003/87/EÜ artiklile 10a (riiklikud rakendusmeetmed)
            
            
               Liikmesriik: Saksamaa
            
            Riiklikus LHÜde eraldamise tabelis märgitud käitiste muudetud LHÜd on järgmised:
            
                        Käitise tunnuskood (uued osalejad ja tegevuse lõpetamine)
                     
                     
                        Käitise tunnuskood (liidu register)
                     
                     
                        Käitaja nimi
                     
                     
                        Käitise nimi
                     
                     
                        Eraldatav kogus
                     
                     
                        Eraldatav kogus muudetuna uusi osalejaid ja tegevuse lõpetamist käsitlevate andmete alusel käitiste kaupa
                     
                  
                        2013
                     
                     
                        2014
                     
                     
                        2015
                     
                     
                        2016
                     
                     
                        2017
                     
                     
                        2018
                     
                     
                        2019
                     
                     
                        2020
                     
                  
                        DE-new-14616-0168
                     
                     
                        210619
                     
                     
                        Dow Olefinverbund GmbH
                     
                     
                        Polyethylen-Anlage / Train 4 in Leuna
                     
                     
                        0
                     
                     
                        0
                     
                     
                        0
                     
                     
                        0
                     
                     
                        0
                     
                     
                        2 654 
                     
                     
                        2 565 
                     
                     
                        2 478 
                     
                     
                        7 697 
                     
                  
                        DE-new-14616-0169
                     
                     
                        210620
                     
                     
                        Dow Olefinverbund GmbH
                     
                     
                        Polyethylen-Anlage / Train 5 in Leuna
                     
                     
                        0
                     
                     
                        0
                     
                     
                        0
                     
                     
                        0
                     
                     
                        0
                     
                     
                        8 012 
                     
                     
                        7 484 
                     
                     
                        6 974 
                     
                     
                        22 470